A Saab megkapta az első Carl-Gustaf M4 megrendelést - Háború Művészete
A Saab megkapta az első Carl-Gustaf M4 megrendelést Art of WAR | 2015-09-23 10:14:57 713 | Elolvasva A védelmi és biztonsági profilú Saab megkapta az első megrendelést az új Carl-Gustaf M4 rendszerre. A megrendelés a Szlovák Köztársaság fegyveres erejétől érkezett. A szállítás várható időpontja 2016. A Carl-Gustaf M4 rendszer 2014 év végen debütált. Az új rendszer ugyanannyira hatékony és sokoldalú, mint a már bizonyított elődje, de könnyebb, mindössze 7 kilogramm körüli súlyának köszönhetően sokkal nagyobb mobilitást biztosít a felhasználója számra.
Az M4 kompatibilis olyan hadiipari technológiai fejlesztésekkel is, mint az intelligens célzó rendszer és a programozható lövedék. Az újgenerációs M4 rendszert Szlovákián keresztül vezetik be a piacra. Emellett további két ország is jelezte, hogy szeretné értékelni és minősíteni az Carl-Gustaf M4 rendszert. „A mostani megrendelés mérföldkő a Saab és a Carl-Gustaf rendszerek számára egyaránt. Büszkén jelentem be, hogy Szlovákia az első ország, amely a fegyveres erőinél bevezeti a Carl-Gustaf M4 rendszert. A Saab és a Dynamics üzletág számára ez újabb bizonyíték arra, hogy képesek vagyunk vezető technikai megoldásokat kínálni ügyfeleink számára”, mondta Görgen Johansson, a Saab Dynamics üzletágának vezetője. „Szlovákia immár olyan hadiipari eszközökkel rendelkezik, amelyek tovább növelik az ország védelmi képességeit. Mióta bevezettük a termék típust, azóta a piac számtalan szereplője érdeklődött már iránta, és örömmel fogadjuk az újabb megrendeléseket is”, mondta Lewis-Olsson, a Saab európai, közel-keleti és afrikai üzletágának vezetője. A Saab Carl-Gustaf rendszere hosszú és sikeres múltra tekint vissza. A rendszert sikeresen modernizálták, így az képes folyamatosan megfelelni a felhasználók változó igényeinek. A Carl-Gustaf M4 a hordozható, vállról indítható, többcélú fegyver rendszer legújabb verziója. A rendszer számtalan lehetőséget kínál a felhasználók számára és lehetővé teszi, hogy a katonák bármilyen harci környezetben gyorsak és hatékonyak lehessenek. Az elképesztő képességekre épülő rendszer elődjénél még pontosabb és könnyebb, amellett, hogy kompatibilis minden jövőbeli újítással. JETFLY ALPHASHOP
1260 Korszerű tengerészeti járőrgépeket kapott a Japán Haditengerészet